Bya Terah Kaaya
BANNAYUGANDA abeegattira mu kibiina ky’abawuliriza ba Bukedde Fa Ma, abasomi ba Bukedde n’abalabi ba Bukedde ttivvi e Dubai mu Deira bategeka okutongoza ettabi lyabwe okulaba nga tebasubwa ggulire lyonna ne pulogulaamu ezibakwata omubabiro.
“Twagala Bukedde ‘Family’ tugisoosowaze kuba etulaze bingi era bangi y’etukuumye nga tukyasobola okubeera ku mawanga ne tukola nga tumanyi ebifa ewaffe,” Badiru Kiruuta akulira abawagizi ba Bukedde bwe yagambye.
Yagambye nti bangi ku Bannayuganda abali e Dubai, Bukedde abakwataganyizza n’abeng’anda zaabwe nga n’abamu okugendayo bamaze kuwuliriza pulogulaamu omuli Ensi Kuyiiya, okusoma omuko gwa Yiiya Ssente nga ne ku ttivvi kuliko pulogulaamu ze beesigamyeko ne bagenda bayiiya emirimu.Kiruuta yagambye nti bwe banaatongozebwa kigenda kubongera amaanyi.
tso_Latn lug_Latn lug_Latn lug_Latn